cyanic-selkie/wikianc huggingface dataset:
ახალი ქართლის ცხოვრება
„ახალი ქართლის ცხოვრება“ — „ქართლის ცხოვრების“ ვახტანგისეული რედაქცია. ვახტანგ VI-ის თაოსნობით და ხელმძღვანელობით მომუშვე „სწავლულ კაცთა“ („მეცნიერ კაცთა“) კომისიამ „ქართლის ცხოვრებაში“ მრავალი რედაქციული ხასიათის ცვლილება შეიტანა, გადამწერთა მიერ საუკუნეთა მანძილზე დამახინჯებული ტექსტი გამართა და გაასწორა. საძიებელი ადგილის მიგნების მიზნით ტექსტი ნაკვეთებად დაყო და მეფეთა ზეობის მიხედვით დაასათაურა. შემოიღო კოლონტიტულებისა და კუსტოსების სისტემა და ისტორიის მოღვაწეთა სახელების სინგურით აღბეჭდვა. შეიტანა მთელი წყება სპეციალური ჩანართებისა (უმთავრესად ეკლესიის ისტორიიდან და ქრონოლოგიური მითითებანი) და გაამდიდრა მრავალი ახალი ცნობით. რაც მთავარია, კომისიამ დაამუშავა XIV-XVII საუკუნეების საქართველოს ისტორია და შეიტანა „ქართლის ცხოვრებაში“. ამიტომ XVIII საუკუნის ავტორებმა ვახტანგისეულ რედაქციას, ანუ ე. წ. შევსებულ „ქართლის ცხოვრებას“ „ახალი ქართლის ცხოვრება“ უწოდეს, საპირისპიროდ იმ „ქართლის ცხოვრებისა“, რომელიც ვახტანგ VI-ის წინა ხანაში იყო შემზადებულ-გადანუსხული.
ლიტერატურა
კატეგორია:ქართლის ცხოვრება
Lasioglossum hunteri
Lasioglossum hunteri — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1932 წელს.
სქოლიო
hunteri
ფედორივკა (ბერისლავის რაიონი)
ფედორივკა (Федорівка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 154 კაცს შეადგენდა.
კოტორის ისტორიულ-კულტურული და ბუნებრივი რეგიონი
კოტორის ისტორიულ-კულტურული და ბუნებრივი რეგიონი — იუნესკოს მსოფლიო მემკვიდრეობის ძეგლი მონტენეგროში. მოიცავს ქალაქ კოტორის ძველ ნაწილს, მის თავდაცვით ნაგებობებს და კოტორის უბის მიმდებარე რეგიონს.
ძველი ქალაქი კოტორი
ძველი ქალაქი კოტორი მოიცავს ქალაქის კედლების შიგნით მდებარე კარგად შემონახულ შუა საუკუნეების იერსახეს გამორჩეული ნაგებობებით, მათ შორის წმინდა ტრიფონის საკათედრო ტაძარს (აშენებულია 1166 წ). კოტორი მნიშვნელოვნად დაზიანდა 1979 წლის 15 აპრილის მიწისძვრის შედეგად, რის შემდეგაც იუნესკოს საფრთხის ქვეშ მყოფ ძეგლთა სიაში გადაინაცვლა, მაგრამ 2003 წლის აღდგენითი სამუშაოების შემდეგ, აღნიშნული სიიდან ამოღებულ იქნა.
კოტორის რეგიონი
მსოფლიო მემკვიდრეობის სიაში შესული ერ რეგიონი მოიცავს კოტორის უბის შემოგარენში მდებარე მთებსა და პატარა ქალაქებს, მათ შორის აღსანიშნავია კოტორის დანამატები - რისანი და პერასტი. სიაში შედის ასევე წმინდა გიორგის კუნძული და ღვთისმშობლის კლდე.
რესურსები ინტერნეტში
კატეგორია:მსოფლიო მემკვიდრეობის ძეგლები მონტენეგროში
სახელმწიფო გადატრიალება ბულგარეთში (1886)
მარჯვნივ|მინი|300x300პქ| მთავარ ალექსანდრე I-ის სასახლე, სადაც ის დააკავეს შეთქმულებმა (უცნობი) ავტორი) 1886 წლის ბულგარეთის სახელმწიფო გადატრიალება, ასევე ცნობილია როგორც 9 აგვისტოს სახელმწიფო გადატრიალება ( Деветоавгустовски преврат ) — ბულგარეთის სამთავროს პირველი მმართველის ალექსანდრე ბატენბერგის ჩამოგდების მცდელობა, რომელიც მოხდა 9 (21) აგვისტოს. მიუხედავად იმისა, რომ მცდელობა წარუმატებელი აღმოჩნდა და დასრულდა კონტრგადატრიალების შედეგად, ალექსანდრე ბატენბერგი საბოლოოდ მინც გადადგა და დაიწყო მძიმე პოლიტიკური კრიზისი ქვეყანაში.
წინაისტორია
როდესაც დასრულდა რუსეთ-ოსმალეთის ომი (1877-1878), ბულგარეთი გათავისუფლდა თურქეთის მმართველობისგან. ქვეყანის მართვის ძალაუფლება გადაეცა მთავარ ალექსანდრე ბატენბერგს, რუსეთის მეფის ალექსანდრე II-ის ძმისშვილს. 1881 წელს ალექსანდრე II-ის მკვლელობის შემდეგ იგი შეცვალა ალექსანდრე III-მ, რომელიც გამოირჩეოდა კონსერვატიული განწყობებით.
აღმოსავლეთ რუმელიის ანექსიის შემდეგ (ბულგარეთის ისტორიოგრაფიაში ბულგარეთის აღმოსავლეთ რუმელიასთან შეერთების შესახებ ) 1885 წელს, რომელიც არ დაამტკიცა რუსეთის იმპერიამ, რუსეთ-ბულგარული ურთიერთობები გაუარესდა. რუსეთის სამეფო კარის უკმაყოფილება, რომელიც გამოწვეული იყო მთავრის ქმედებებით, აისახა რუსეთის პოლიტიკაში ბულგარეთის სამთავროს მიმართ. ამან გამოიწვია ბატენბერგზე სასტიკი თავდასხმები პრორუსული პოლიტიკური ჯგუფების   (ცანკოვის პროგრესული ლიბერალური პარტია და აღმოსავლეთ რუმელიის სახალხო პარტია) მხრიდან, რომლებიც დარწმუნებულნი იყვნენ, რომ რუსეთის მფარველობა აუცილებელი იყო სან-სტეფანოს საზავო ხელშეკრულება მიერ განსაზღვრულ საზღვრებში დამოუკიდებელი ბულგარეთის შესანარჩუნებლად. სერბეთის ახალი შეტევის მომზადების შესახებ ჭორები ასევე მოითხოვდა რუსეთთან ურთიერთობების ადრეულ მოგვარებას: 1885 წლის ომის შემდეგ მატერიალურად და ფინანსურად დასუსტებული ბულგარეთის არმია დაუცველი იყო და ჯარში საკადრო პოლიტიკაც უკმაყოფილებას იწვევდა.
სამზადისი
გადატრიალების ორგანიზატორები იყვნენ: სამხედრო სკოლის უფროსი პიოტრ გრუევი, გენერლები ანასტას ბენდერევი, რადკო დიმიტრიევი და გეორგი ვაზოვი. შეთქმულებაში ასევე მონაწილეობდა რუსეთის სამხედრო ატაშე ბულგარეთში, პოლკოვნიკი სახაროვი.
ივლისის ბოლოს — აგვისტოს დასაწყისში, სერბეთის მოახლოებული თავდასხმისგან თავდაცვის მომზადების საბაბით, ბენდერევმა დაიწყო ჯარების განლაგება სოფიას მახლობლად, ხოლო მთავრის ერთგული ნაწილები გაგზავნეს რამდენიმე მიმართულებით: 1-ლი ქვეითი პოლკის ორი რაზმი წავიდა სლივნიცას მახლობლად თავდაცვითი სტრუქტურების ასაშენებლად., 1-ლი საკავალერიო პოლკი გაემგზავრა სამოკოვში წვრთნებისთვის, მე-2 (სტრუმსკის) ქვეითი პოლკი გადაყვანილ იქნა პერნიკში, 1-ლი საარტილერიო პოლკი დარჩა სოფიაში. გრუევმა მოლაპარაკება გამართა პრემიერ-მინისტრ პეტკო კარაველოვთან და ომის მინისტრთან კონსტანტინე ნიკიფოროვთან, რომლებიც შეთანხმდნენ, რომ მთავრისთვის ეთხოვათ გადადგომა, თუმცა უარი თქვეს შეთქმულებაში მონაწილეობაზე.
ბატენბერგის დამხობა და დროებითი მთავრობის ჩამოყალიბება
1886 წლის 8-9 აგვისტოს ღამით, სტრუმსკის პოლკის ნაწილები და სამხედრო სკოლის იუნკრები შევიდნენ სოფიაში, გაანეიტრალეს ქალაქში დარჩენილი ჯარები და ალყა შემოარტყეს სამთავრობო სასახლეს. ალექსანდრე ბატენბერგი დააპატიმრეს და აიძულეს ხელი მოეწერა განკარგულებაზე გადადგომის შესახებ. იმავე დილით წაიყვანეს ორიახოვოში და გადაასახლეს რუსეთში დუნაის გასწვრივ.
სოხუმის დრამატული თეატრი
მინი|სამსონ ჭანბას სახელობის სოხუმის დრამატული თეატრი სამსონ ჭანბას სახელობის სოხუმის დრამატული თეატრი — სახელმწიფო აფხაზური თეატრი სოხუმში. პირველი სპექტაკლი, რომელმაც სათავე დაუდო აფხაზურ თეატრს, დაიდგა 1918 წელს ოჩამჩირეში (ხელმძღვანელი პ. შაკრილი). 1919 წელს სოხუმში დიმიტრი გულიას ინიციატივით საფუძველი ჩაეყარა აფხაზური ლიტერატურულ-დრამატულ წრეს (ხელმძღვანელი ა. შაქაია).
ლიტერატურა
კატეგორია:საქართველოს თეატრები დრამატული თეატრი
სახელმწიფო გადატრიალება ბულგარეთში (1886)
ბატენბერგის დამხობა და დროებითი მთავრობის ჩამოყალიბება
შეთქმულებს არ ჰქონდათ შმდგომი მოქმედების მკაფიო გეგმა. ისინი ვარაუდობდნენ რომ შექმნიდნენ მთავრობას ყველა პოლიტიკური პარტიის მონაწილეობით, მაგრამ გადააწყდნენ წინააღმდეგობას კარაველოვის და სხვა წამყვანი პოლიტიკოსების მხრიდან. საღამოსთვის, რუსეთის საგარეო საქმეთა სამინისტროსთან კონსულტაციების შემდეგ, გამოცხადდა დროებითი მთავრობის შემადგენლობა, რომელსაც ხელმძღვანელობდა მიტროპოლიტი კლიმენტ ტირნოვსკი. 10 აგვისტოს სამხედრო ნაწილების უმეტესობამ ახალ ხელისუფლების წინაშე ერთგულების ფიცი დადო. ბევრმა ბულგარეელმა ოფიცერმა და პოლიტიკოსმა არ დაუჭირა მხარი გადატრიალებას, მათ შორის იყო სახალხო კრების თავმჯდომარე სტეფან სტამბოლოვი, რომელიც იმ მომენტში იმყოფებოდა ტარნოვოში. ნიკიფოროვმა უარი თქვა დროებით მთავრობაში მონაწილეობაზე, პლევენის პოლკმა უარი თქვა ფიცის დადებაზე და ახალი ხელისუფლების წინააღმდეგ დემონსტრაცია გაიმართა სევლევოში. ვარნის პოლკში სამხედროებმა უარი თქვეს დამორჩილებოდნენ გადატრიალების მომხრე მეთაურს.
კონტრგადატრიალება
პლოვდივში, 10 აგვისტოს, დაიწყო კონტრგადატრიალების ორგანიზება, რომელსაც სავა მუტკუროვი ხელმძღვანელობდა. მას მხარს უჭერდნენ დიმიტრი ტონჩევი, სხვა ლიბერალური პოლიტიკოსები და ბრიტანეთის საკონსულო. სამხედრო ნაწილებმა, რომლებმაც არ აღიარეს ახალი მთავრობა, დაიწყეს სვლა პლოვდივისკენ პაზარჯიკიდან, ჰასკოვოდან და სტარა ზაგორადან. 11 აგვისტოს სტამბოლოვმა გამოსცა პროკლამაცია და მუტკუროვი დანიშნა ბულგარეთის არმიის მთავარსარდლად. მუტკუროვმა დროებით მთავრობას ულტიმატუმი წარუდგინა და სასიკვდილო განაჩენის შიშით 24 საათის განმავლობაში გადადგომა მოითხოვა. 11-12 აგვისტოს ღამეს სლივნიცაში 1-ლი ქვეითი პოლკი აჯანყდა. 12 აგვისტოსთვის დროებითი მთავრობის მომხრეები იზოლირებულნი იყვნენ სოფიასა და შუმენში .რუსეთის გენერალური საკონსულოს მონაწილეობით შეიქმნა ახალი მთავრობა კარაველოვის ხელმძღვანელობით. გრუევი და სხვა შეთქმულები გაიქცნენ დედაქალაქიდან.
ბატენბერგის დაბრუნება
ალექსანდრე ბატენბერგი სოფიაში დაბრუნდა 17 აგვისტოს, მაგრამ ცხრა დღის შემდეგ, 1887 წლის 26 აგვისტოს (7 სექტემბერი) რუსეთის იმპერატორთან მშვიდობის დამყარების მორიგი წარუმატებელი მცდელობის შემდეგ, მან ხელი მოაწერა უარის თქმის აქტს და სამუდამოდ დატოვა ბულგარეთი. ძალაუფლება გადაეცა რეგენტულ საბჭოს სტამბოლოვის ხელმძღვანელობით.
შედეგები
1887 წლის 7 ივლისს ბულგარეთში აირჩიეს ახალი მთავარი — ფერდინანდ I, საქს-კობურგ-გოთა დინასტიის წარმომადგენელი, ავსტრიის იმპერატორის ძმისშვილი და ავსტრიის არმიის ოფიცერი. მისი მეფობის პირველ წლებში საშინაო პოლიტიკურ ცხოვრებაში წამყვანი როლი ეკუთვნოდა სტეფან სტამბოლოვის ლიბერალურ პარტიას, რომლის საგარეო პოლიტიკაშიც გამოიხატა რუსეთის მიმართ დამოკიდებულების შესამჩნევი გაციება. რუსეთის მომხრე ოფიცრები ემიგრაციაში წავიდნენ რუმინეთში და 1887 წლის თებერვალში კვლავ სცადეს გადატრიალების მოწყობა ბულგარეთში, მაგრამ უშედეგოდ. ბულგარეთსა და რუსეთს შორის ურთიერთობა მხოლოდ 1896 წელს აღდგა.
სქოლიო
კატეგორია:სახელმწიფო გადატრიალებები კატეგორია:სახელმწიფო გადატრიალებები ქვეყნის მიხედვით კატეგორია:სახელმწიფო გადატრიალებები ბულგარეთში
სამხრეთ აფრიკის რესპუბლიკის ქალაქები
სამხრეთ აფრიკის რესპუბლიკის ქალაქები (Cities in South Africa) — სამხრეთ აფრიკის რესპუბლიკის დასახლებული პუნქტების სია. ინტერნეტ-რესურსის World Gazeteer მიხედვით, სამხრეთ აფრიკის რესპუბლიკის 200 ისეთი ქალაქია, რომლებშიც 13 000-ზე მეტი კაცი ცხოვრობს.
სამხრეთ აფრიკის რესპუბლიკის ქალაქების სია
thumb|right|350px|სამხრეთ აფრიკის რუკა thumb|right|350px|[[პრეტორია, სამხრეთ აფრიკის დედაქალაქი]] thumb|right|350px|[[კეიპტაუნი, სამხრეთ აფრიკის უდიდესი პორტი]] thumb|right|350px|[[დურბანი]] thumb|right|350px|[[იოჰანესბურგი, სამხრეთ აფრიკის უდიდესი ქალაქი მოსახლეობის მიხედვით]] thumb|right|350px|[[პრეტორია]] thumb|right|350px|[[ბლუმფონტეინი]]
სქოლიო
კატეგორია:სამხრეთ აფრიკის რესპუბლიკის ქალაქები
ბრაილის შრიფტი
ბრაილის შრიფტი — რელიეფურ-წერტილოვანი შრიფტი უსინათლოთა წერა-კითხვისათვის. შეიმუშავა ფრანგმა ტიფლოპედაგოგმა ლ. ბრაილმა. შრიფტი შეიქმნა კაპიტანი შარლ ბარბიეს „ღამის შრიფტის“ საფუძველზე.
ისტორია
ბრაილის შრიფტს საფუძვლად უდევს ექვსი წერტილის კომბინაცია. ბრაილმა ლათინური ანბანის რიგი მიიღო. პირველი ასოების აღსანიშნავად იხმარა ექვსწერტილის ზედა და შუა წერტილები, შემდეგი ასოების აღსანიშნავად დაუმატა ქვედა წერტილი, ჯერ მარცხნიდან და შემდეგ მარცხნიდან და მარჯვნიდან, შემდეგ მარჯვნიდან. ამავე ექვსი წერტილის კომბინაციით და სპეციალური ნიშნების დამატებით აღინიშნება ქართული ანბანის ასოები. ექვსი წერტილის სხვადასხვა კომბინაციით აღინიშნება ციფრები, სასვენი ნიშნები, მათემატიკური, ქიმიური და სანოტო ნიშნები. ბრაილის შრიფტით დაბეჭდილი პირველი წიგნი იყო „საფრანგეთის ისტორია“ (1837). რუსეთში ბრაილის შრიფტით ბეჭდვა დაიწყეს 1885 წლიდან. საქართველოში ბრაილის შრიფტი ცნობილი იყო XIX საუკუნის 90-იანი წლებიდან. 1936 წელს ბრაილის შრიფტით ხელით გადაიწერა „ვეფხისტყაოსანი“. 1960 წელს თბილისში გაიხსნა სტამბა, სადაც ქართულ ენაზე ბრაილის შრიფტით იბეჭდებოდა უსინათლოთა ჟურნალი „სინათლე“ დასახელმძღვანელოები: დედაენა, არითმეტიკა I-IV კლასებისათვის, ისტორია, გეოგრაფია და ქართული ლიტერატურა ყველა კლასისათვის, ბოტანიკა, ზოოლოგია და ანატომია.
Turris hidalgoi
Turris hidalgoi — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
თამარ მამალაძე
თამარ მამალაძე (დ. 6 აპრილი, 1908, თბილისი, გ. 1972) — ქართველი მუსიკოსი, ფოლკლორისტი და ხელოვნებათმცოდნე. დაამთავრა თბილისის სახელმწიფო კონსერვატორია 1934 წელს. სწავლა გააგრძელა ლენინგრადის კონსერვატორიის ასპირანტურაში, პედაგოგები - ს. ლ. გინზბურგი, ა. ვ. ოსოვსკი, ბ. ა. არაპოვი, ს. ნ. ბოგოიავლენსკი(ყველა მუსიკის ისტორია, მუსიკის თეორია); 1929-1938 წწ. იყო თბილისის სახლმწიფო კონსერვატორიასთან არსებული მუსიკალური სკოლის პედაგოგი(მუსიკის ლიტერატურა); 1944-1946 წწ. საქართველოს რადიოკომიტეტის მუსიკალურ გადაცემათა ფოლკლორული რედაქციის რედაქტორი; 1946 წლიდან სიცოცხლის ბოლომდე იყო საქართველოს მეცნიერებათა აკადემიის ისტორიის ინსტიტუტის მუსიკალური ფოლკლორის განყოფილების მეცნიერ-თანამშრომელი; ეთნოგრაფიული ექსპედიციების ორგანიზატორი; ჩაწერა მრავალი ხალხური სიმღერა; მუსიკისმცოდნე-ფოლკლორისტი, ხელოვნებათმცოდნეობის კანდიდატი. საკანდიდატო დისერტაციის თემა - „კახეთის შრომის სიმღერები“, დაიცვა 1966 წელს.
რესურსები ინტერნეტში
კატეგორია:დაბადებული 6 აპრილი კატეგორია:დაბადებული 1908 კატეგორია:თბილისში დაბადებულები კატეგორია:გარდაცვლილი 1972 კატეგორია:ქართველი მუსიკოსები კატეგორია:ქართველი ფოლკლორისტები კატეგორია:ქართველი ხელოვნებათმცოდნეები
ახალი ქვეყანა
„ახალი ქვეყანა“ — ქართული ყოველკვირეული გაზეთი. ქართველ მუშათა პროფკავშირების ორგანო. გამოდიოდა 1907—1908 წლებში თბილისში, „მიწის“ ნაცვლად. აშუქებდა მუშათა პროფესიულ საკითხებს. სახსრების უქონლობის გამო გაზეთი დაიხურა. რედაქტორი-გამომცემლები ი. ფრანჩესკი და ს. ჭეიშვილი.
ლიტერატურა
კატეგორია:საქართველოს გაზეთები კატეგორია:ქართულენოვანი გაზეთები
ბუხუტი ლაზარიაშვილი
ბუხუტი ლაზარიაშვილი (დ. 21 იანვარი, 1935, თელავი) — ქართველი ინჟინერი.
ბიოგრაფია
1958 წელს დაამთავრა საქართველოს ტექნიკური უნივერსიტეტი სამთო-სამარკშეიდერო სპეციალობით.
1959-1969 წლებში მუშაობდა რუსთავის ქიმიური ქარხნის მექანიკოსად, საამქროს ცვლის უფროსად, საკონსტრუქტორო განყოფილების უფროსის მოადგილედ; 1969 წელს 3 წლით მივლინებული იყო მონღოლეთის სახალხო რესპუბლიკაში სამშენებლო-სამონტაჟო ტრესტის საწარმოო-ტექნიკური განყოფილების უფროსად; მონღოლეთიდან დაბრუნების შემდეგ მუშაობა განაგრძო რუსთავის ქიმიურ ქარხანაში, საიდანაც საქართველოს მინისტრთა საბჭოს დადგენილებით გადმოყვანილ იქნა ქ. თბილისში საქართველოს მინისტრთა საბჭოსთან არსებული სპეცსამონტაჟო სამუშაოთა მთავარი სამმართველოს „საქმონტაჟსპეცმშენის“ საწარმოო სამართველოს უფროსად; შემდეგ მუშაობდა მთავარი სამმართველოს უფროსის მოადგილედ; აქტიურად მონაწილეობდა რესპუბლიკის მნიშვნელოვანი სამრეწველო და სოციალურ-საყოფაცხოვრებო დანიშნულების ობიექტების მშენებლობაში, მათ შორის: რუსთავის ქიმიური, ქუთაისის საავტომობილო, ზესტაფონის ფეროშენადნობთა და ახალქალაქის საბაგირო გზების დანადგართა ქარხნების მშენებლობაში; ოპერატიულად უწევდა კოორდინაციას მემონტაჟეთა მრავალათასიანი კვალიფიციური კოლექტივების საქმიანობას; დაჯილდოებულია მონღოლეთის რევოლუციის 50 წლისთავის საიუბილეო მედლით; 2013 წლის ბოლომდე მუშაობდა სააქციო საზოგადოება „მონტაჟსპეცმშენის“ გენერალური დირექტორის მოადგილედ.
კირიში
კირიში (Кириши) — ქალაქი (1965 წლიდან) რუსეთში, ლენინგრადის ოლქში. კირიშის საქალაქო დასახლების ადმინისტრაციული ცენტრი. მოსახლეობა 2010 წლის მონაცემებით 52 309 ადამიანს შეადგენდა. ქალაქი მდებარეობს მდინარე ვოლხოვის მარჯვენა სანაპიროზე, სანქტ-პეტერბურგიდან დაახ. 150 კილომეტრის დაშორებით, ნოვგოროდის ოლქის საზღვართან. კირიში წარმოადგენს რუსეთის ნავთობ-ქიმიური მრეწველობის ცენტრს.
ისტორია
ქალაქი პირველად ნახსენებია 1693 წელს, როგორს სოფელი კირიში. ქალაქის სახელწოდების წარმომავლობა უცნობია, თუმცა სავარაუდოდ მას ფინურ-უნგრული ფუძე უნდა ჰქონდეს.
XVIII საუკუნის ბოლოს სოფელი შევიდა ახალილადოგის მაზრაში, ნოვგოროდის გუბერნია, რომელსაც ალექსანდრ ბესტუჟევი მართავდა, რომელიც დეკაბრისტი ძმების, ბასტუჟევების მამა იყო.
სოფელი კირეში, ნახსენებია სანქტ-პეტერბურგის გუბერნიის 1792 წლით დათარიღებულ რუკაზე, რომელიც ალექსანდრ ვილბრეხტმა შეადგინა.
სქოლიო
კატეგორია:ლენინგრადის ოლქის ქალაქები
ქობულეთი (ქობულეთის მუნიციპალიტეტი)
ქობულეთი — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფლები: ქობულეთი, ზედა სამება, კოხი). მდებარეობს მესხეთის ქედის დასავლეთ მთისწინეთში, მდინარე კინტრიშის ნაპირებზე, ზღვის დონიდან 120 მ, ქობულეთიდან 15 კმ. საბჭოთა პერიოდში განვითარებული იყო მეჩაიეობა და მეციტრუსეობა. 2014 წლის აღწერის მონაცემებით სოფელში ცხოვრობს 2077 კაცი.
ისტორიული ძეგლები
სოფელში აღმოჩენილია ნეოლითის ხანის არქეოლოგიური ძეგლი. სოფელში დგას XIX საუკუნის თაღოვანი ხიდი, რომელიც ამჟამადაც ასრულებს ხიდის ფუნქციას.
დარიოსი (მრავალმნიშვნელოვანი)
საკუთარი სახელი დარიოსი შეიძლება ნიშნავდეს შემდეგს:
ევგენი ხარაძე
ევგენი ხარაძე (დ. 31 ოქტომბერი [ძვ. სტ. 18 ოქტომბერი], 1907, თბილისი — გ. 10 ოქტომბერი 2001, თბილისი) — ქართველი ასტრონომი. საზოგადო და სახელმწიფო მოღვაწე. სსრკ მეცნიერებათა აკადემიის აკადემიკოსი (1984), საქართველოს მეცნიერებათა აკადემიის აკადემიკოსი (1955). საქართველოს მეცნიერებათა აკადემიის ვიცე-პრეზიდენტი (1972-1977), პრეზიდენტი (1978-1986). საქართველოსა და სომხეთის მეცნიერებათა აკადემიის დამსახურებული მოღვაწე. სკკპ წევრი 1942 წლიდან. დაამთავრა თბილისის სახელმწიფო უნივერსიტეტი (1930). 1949 წლიდან პროფესორი იქვე, 1939 წლიდან ასტრონომიის კათედრის გამგე, 1959 წლის მარტიდან 1966 წლის მარტამდე თბილისის სახელმწიფო უნივერსიტეტის რექტორი.
ბიოგრაფია
ევგენი ხარაძემ დაამთავრა თბილისის სახელმწიფო უნივერსიტეტის ფიზიკა-მათემატიკის ფაკულტეტი 1930 წელს. სხვადასხვა წლებში, მრავალი წლის განმავლობაში, ეკავა არაერთი საპასუხისმგებლო პოსტი. 1932-1992 წლებში — საქართველოს მეცნიერებათა აკადემიის აბასთუმნის ასტროფიზიკური ობსერვატორიის დამაარსებელი და მისი უცვლელი ხელმძღვანელი; 1936 წლიდან — სსრკ მეცნიერებათა აკადემიის ასტრონომიული საბჭოს ბიუროს წევრი; 1962-1974 წლებში — ვარსკვლავთა ასტრონომიის მუდმივი კომიტეტის თავმჯდომარე; 1976-1982 წლებში — საერთაშორისო ასტრონომიული კავშირის ვიცე-პრეზიდენტი; 1965-1970 წლებში — საკავშირო ასტრონომიულ-გეოდეზიური საზოგადოების ვიცე-პრეზიდენტი; ქსე-ის მთავარი სარედაქციო კოლეგიის წევრი.
საქართველოს სსრ საზოგადოება „ცოდნის“ თავმჯდომარე (1977-1980 წლებში; 1981 წლიდან საპატიო თავმჯდომარე); ჟურნალ „საქართველოს სსრ მეცნიერებათა აკადემიის მოამბის“ მთავარი რედაქტორი; უცხოეთის სამეცნიერო ჟურნალების რედკოლეგიების წევრი, სასკოლო და საუნივერსიტეტო ასტრონომიისა და ასტროფიზიკის ორიგინალური სახელმძღვანელოების ავტორი.
ხარაძის ძირითადი სამეცნიერო შრომები ეძღვნება გალაქტიკის აგებულებას, მასში მყოფ ვარსკვლავთა სპექტრული და ფოტომეტრიული მახასიათებლების, აგრეთვე ვარსკვლავებისა და ვარსკვლავთშორისი ნივთიერების სივრცულ განაწილებას, სხვადასხვა ტიპის ცვალებადი ვარსკვლავების სპექტრულ შესწავლას, საქართველოს მთიანი რაიონების ასტრონომიული კლიმატის, ტელესკოპთა ოპტიკური კვლევის საკითხებს.
აღმოაჩინა რომ P Cyg-ტიპის ვარსკვლავთა სპექტრში ხაზების დოპლერისეული წანაცვლებანი მოწმობენ ვარსკვლავის განვრცობილ ატმოსფეროში ელემენტების სტრატიფიკაციას. შეადგინა კაპტეინის სხვადასხვა არეში მყოფ ვარსკვლავთა ფერის სიჭარბეების, ნათობებისა და სპექტრების კატალოგები, მათზე დაყრდნობით შეისწავლა სინათლის შთანთქმა გალაქტიკაში.
აბასთუმნის ასტროფიზიკური ობსერვატორია დაარსდა 1932 წლის 28 თებერვალს, პროფესორ ევგენი ხარაძის თაოსნობით და პირველი სამთო ასტროფიზიკური ობსერვატორიაა ყოფილ საბჭოთა კავშირში. ობსერვატორიის სამეცნიერო კვლევების ძირითადი მიმართულებებია გალაქტიკების, ვარსკვლავების, მზის ფიზიკის, მზის სისტემის ცთომილების და დედამიწის ზედა ატმოსფეროს შესწავლა. ობსერვატორიას აქვს საგამომცემლო ბაზა, სადაც 1961 წლიდან ყოველწლიურად გამოიცემა „ასტრონომიული კალენდარი კალენდარი“ და „ობსერვატორიის ბიულეტენი“.
სსრკ მინისტრთა საბჭოს უმაღლესი საატესტაციო კომისიის წევრი; მშვიდობის დაცვის საბჭოთა კომიტეტის წევრი; საქართველოს სსრ IV-VI, VIII და სსრკ IX-XI მოწვევათა უმაღლესი საბჭოს დეპუტატი, საქართველოს კპ ცკ-ის წევრი. სხვადასხვა დროს ევგენი ხარაძე დაჯილდოებულია: შრომის წითელი დროშის ორდენით (1951), 4-ჯერ ლენინის ორდენით (1955, 1961, 1966, 1977 წლებში), ოქტომბრის რევოლუციის ორდენით (1971), ხალხთა მეგობრობის ორდენით (1987), ღირსების ორდენით (1997).
1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“,  ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). დაკრძალულია დიდუბის პანთეონში.
რესურსები ინტერნეტში
კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ქართველი ასტრონომები კატეგორია:თბილისის საპატიო მოქალაქეები (1982) კატეგორია:თბილისის სახელმწიფო უნივერსიტეტის რექტორები კატეგორია:საქართველოს სსრ-ის IV მოწვევის უმაღლესი საბჭოს დეპუტატები კატეგორია:საქართველოს სსრ-ის V მოწვევის უმაღლესი საბჭოს დეპუტატები კატეგორია:საქართველოს სსრ-ის VI მოწვევის უმაღლესი საბჭოს დეპუტატები კატეგორია:საქართველოს სსრ-ის VIII მოწვევის უმაღლესი საბჭოს დეპუტატები კატეგორია:სსრკ-ის IX მოწვევის უმაღლესი საბჭოს დეპუტატები კატეგორია:სსრკ-ის X მოწვევის უმაღლესი საბჭოს დეპუტატები კატეგორია:სსრკ-ის XI მოწვევის უმაღლესი საბჭოს დეპუტატები კატეგორია:საქართველოს რესპუბლიკის I მოწვევის უზენაესი საბჭოს წევრები ე
დეკამეტრი
დეკამეტრი (დეკა... და ...მეტრი; აღნიშვნა: ', ' ) — მეტრული სისტემის სიგრძის ერთეული, რომელიც ტოლია 10 მეტრის.
სქოლიო
კატეგორია:სიგრძის საზომი ერთეულები კატეგორია:მეტრი
ჩერეშნევე (ბერისლავის რაიონი)
ჩერეშნევე (Черешневе) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 103 კაცს შეადგენდა.
რესურსები ინტერნეტში
კატეგორია:ბერისლავის რაიონის სოფლები
ჯონ კელჰუნი
ჯონ კოლდუელ კელჰუნი (John Caldwell Calhoun; დ. 18 მარტი, 1782 — გ. 31 მარტი, 1850) — ერთ-ერთი გავლენიანი პოლიტიკოსი აშშ-ის ისტორიაში, მონათმფლობელი შტატების მთავარი იდეოლოგი და მათი ინტერესების ლობისტი ფედერალურ მთავრობაში. პირველი ვიცე-პრეზიდენტი, ვინც დამოუკიდებლობის გამოცხადების შემდეგ დაიბადა და პირველი, ვინც თანამდებობიდან გადადგა. მისი იდეები გამოყენებულ იქნა სამხრეთი შტატების სეცესიის დასასაბუთებლად და კონფედერაციული შტატების შესაქმნელად.
რესურსები ინტერნეტში
კატეგორია:აშშ-ის ვიცე-პრეზიდენტები კატეგორია:აშშ-ის სახელმწიფო მდივნები კატეგორია:აშშ-ის ომის მდივნები კატეგორია:აშშ-ის სენატორები კატეგორია:აშშ-ის წარმომადგენელთა პალატის წევრები კატეგორია:დაბადებული 18 მარტი კატეგორია:დაბადებული 1782 კატეგორია:გარდაცვლილი 31 მარტი კატეგორია:გარდაცვლილი 1850
ლანდის დეპარტამენტი
ისტორია
იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს.
გეოგრაფია
ლანდის ფართობია 9243 კმ². 1999 წლის მონაცემებით დეპარტამენტის მოსახლეობა 327,334 ადამიანს შეადგენს და მას 65-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 35 ადამიანს.
რესურსები ინტერნეტში
კატეგორია:საფრანგეთის დეპარტამენტები
გიორგი კვირიკაშვილი
გიორგი კვირიკაშვილი (დ. 20 ივლისი, 1967, თბილისი) — ქართველი პოლიტიკოსი, საქართველოს პრემიერ-მინისტრი 2015 წლის 30 დეკემბრიდან 2018 წლის 13 ივნისამდე. საქართველოს ეკონომიკისა და მდგრადი განვითარების მინისტრი 2012-2015 წლებში, საქართველოს საგარეო საქმეთა მინისტრი 2015 წელს. 2013 წლის ივლისიდან — 2015 წლის დეკემბრამდე იყო საქართველოს ვიცე-პრემიერი.
ბიოგრაფია
1991 წელს დაამთავრა თბილისის სახელმწიფო სამედიცინო ინსტიტუტი, შემდეგ 1995 წელს თბილისის სახელმწიფო უნივერსიტეტი ეკონომიკის განხრით. 1998 წელს მიიღო მაგისტრის ხარისხი ფინანსებში ილინოისის უნივერსიტეტში. 1993-1996 წლებში მუშაობდა გაერთიანებულ ქართულ ბანკში, 1996-1997 წლებში იყო „Trade Invest Bank-ის“ გენერალური დირექტორის მოადგილე. 1998 წელს კვლავ გაერთიანებული ქართული ბანკში მუშაობდა, იყო ერთ-ერთი დირექტორი.
1999 წელს მუშაობდა სახელმწიფო კანცელარიაში. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2000 წელს გამოეყო მოქალაქეთა კავშირს სხვა ადამიანების ჯგუფთან ერთად და იყო გახდა ფრაქცია „ახალი მემარჯვენეების“ ერთ-ერთი დამფუძნებელი. 2001-2002 წლებში საქართველოს ტექნიკურ უნივერსიტეტში მიჰყავდა კორპორატიული ფინანსების სალექციო კურსი.
2004 წლიდან დაუბრუნდა საბანკო სექტორს. 2004-2006 წლებში იყო პირველი კომერციული ბანკის აღმასრულებელი მენეჯმენტის კონსულტანტი. 2006—2011 წლებში იყო „ქართუ ბანკის“ გენერალური დირექტორი.
2012 წლის საპარლამენტო არჩევნებში კოალიცია „ქართული ოცნების“ გამარჯვების შემდეგ დაბრუნდა პოლიტიკაში. 2012-2015 წლებში იყო ეკონომიკისა და მდგრადი განვითარების მინისტრი. 2015 წელს რამდენიმე თვის განმავლობაში ეკავა საგარეო საქმეთა მინისტრის თანამდებობა, ხოლო 2015 წლის 30 დეკემბრიდან დაინიშნა საქართველოს პრემიერ-მინისტრად. 18-11-2016-დან — 30-11-2016-მდე  იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი „ქართული ოცნება - დემოკრატიული საქართველო“.
2018 წლის 13 ივნისს ზაზა სარალიძის მხარდასაჭერად მოწყობილი საპროტესტო აქციების შემდეგ გადადგა თანამდებობიდან. ამ შესახებ კვირიკაშვილმა საგანგებო ბრიფინგზე განაცხადა.
სქოლიო
კატეგორია:დაბადებული 20 ივლისი კატეგორია:დაბადებული 1967 კატეგორია:საქართველოს ეკონომიკის მინისტრები კატეგორია:საქართველოს საგარეო საქმეთა მინისტრები კატეგორია:საქართველოს პრემიერ-მინისტრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:საქართველოს V მოწვევის პარლამენტის წევრები კატეგორია:საქართველოს IX მოწვევის პარლამენტის წევრები კატეგორია:თბილისში დაბადებულები კატეგორია:„ქართული ოცნების“ წევრები
კბილანასებრნი
მინი|250პქ|Anarhichas lupus კბილანასებრნი (Anarhichadidae) — ზღვის თევზების ოჯახი ქორჭილასნაირთა რიგისა. აქვთ წვრილი ქერცლით დაფარული წაგრძელებული სხეული, მაგარი საკვების დასაქუცმაცებლად მომარჯვებული კბილები. ბინადრობენ ოატლანტისა და წყნარი ოკეანეების ჩრდილოეთ ნაწილში. კბილანასებრნი აერთიანებენ 2 გვარს: Anarhichthys-ს, რომელიც შეიცავს ერთ სახეობას — გველთევზასებრ კბილანას (Anarhichthys ocellatus), და Anarhychas-ს, რომელიც აერთიანებს 4 სახეობა: შორეულაღმოსავლურ კბილანას (Anarhychas orientalis), ლურჯ კბილანას (Anarhychas denticulatus), ხალებიან ან ჭრელ კბილანას (Anarhychas minor) და ჩვეულებრივ ანუ ზოლებიან კბილანას (Anarhychas lupus). კბილანასებრნი რეწვის ობიექტია. ხორცს საკვებად იყენებენ, ტყავისაგან ამზადებენ ხელჩანთებსა და სხვა ნაკეთობებს.
რესურსები ინტერნეტში
კატეგორია:ქორჭილასნაირნი
Genesis Archive 2: 1976-1992
Genesis Archive #2: 1976-1992 — ინგლისური პროგრესული როკ-ჯგუფ ჯენესისის 2000 წლის ბოქს-სეტი. იგი მიმოიხილავს იმ პერიოდს, როდესაც ფილ კოლინზი ჯგუფის წამყვანი ვოკალისტი იყო.
სამ დისკში შეტანილია: საკონცერტო ჩანაწერები, რომელთა უმრავლესობა მანამდე მხოლოდ რომელიმე სინგლის დამატების სახით იყო წარმოდგენილი; იშვიათი სიმღერები და დემო-ვერსიები. კრებული არ მოხვედრილა ჩარტებში.
სიმღერების სია
ყველა სიმღერის ავტორები არიან ტონი ბენქსი, ფილ კოლინზი, მაიკ რეზერფორდი, გარდა აღნიშნულისა
სქოლიო
კატეგორია:ჯენესისის კომპილაციური ალბომები კატეგორია:2000 წლის კომპილაციური ალბომები კატეგორია:Virgin Records-ის კომპილაციური ალბომები კატეგორია:Atlantic Records-ის კომპილაციური ალბომები კატეგორია:ალბომები ჰიუ პეჯემის პროდიუსერობით
Sony Music Entertainment Japan
Sony Music Entertainment (Japan) Inc. (株式会社ソニー・ミュージックエンタテインメント, ხშირად მოხსენიებული როგორც აბრევიატურით SMEJ ან შემოკლებით Sony Music Japan) — კომპანია Sony-ის მუსიკალური განყოფილება. მას პირდაპირ ფლობს Sony Corporation და დამოუკიდებელია ამერიკული ლეიბლისაგან Sony Music Entertainment.
სქოლიო
კატეგორია:IFPI-ის წევრები კატეგორია:იაპონიის ლეიბლები კატეგორია:Sony Music Entertainment Japan კატეგორია:Sony-ის შვილობილი კომპანიები კატეგორია:იაპონიის გასართობი კომპანიები
1760
თარიღი უცნობია
*
ალიბეგლო
ალიბეგლო (Əlibəyli) — სოფელი აზერბაიჯანში შაქი-ზაქათალის რეგიონის კახის რაიონში, ისტორიულ ჰერეთში, დასახლებულია ქართველებით. მოსახლეობის რაოდენობა — 1 921 კაცი. სოფელში მდებარეობს ალიბეგლოს წმინდა ნინოს ეკლესია.
ისტორია
სოფლის ძველი სახელწოდებაა ქათმისხევი. ალიბეგლო ეწოდა და ელისუს სულთნის, ვახვახიშვილის გამო, რომელმაც რწმენა შეიცვალა და ალი-ბეგი ეწოდა. XX საუკუნის დასაწყისში ალიბეგლოში ცხოვრობდა 865 ქრისტიანი ინგილო. 1985 წლიდან ალიბეგლოში ფუნქციონირებს ილია ჭავჭავაძის სახელობის ქართული თეატრი. მის რეპერტუარშია ქართველი და უცხოელი დრამატურგების ნაწარმოებები. 2004 წელს თეატრს მიენიჭა სახელმწიფო აკადემიური თეატრის სტატუსი.
სქოლიო
კატეგორია:კახის რაიონის სოფლები
კბილებიანი ფრინველები
კბილებიანი ფრინველები (Odontognathae ან Odontornithes) — ცარცული პერიოდის ამომწყდარი ფრინველების ქვეკლასი. ჰქონდათ კბილები (აქედან მოდის სახელწოდება). ზოგი მეცნიერი კბილებიან ფრინველებს აერთიანებს (ახალ ანუ თანამედროვე ფრინველების) ქვეკლასში. კბილებიან ფრინველებს ეკუთვნის 2 რიგი: ჰერპერორნისები და იქთიორნისები.
ლიტერატურა
კატეგორია:გადაშენებული ფრინველები
გიორგი მაშენებელი
გიორგი მაშენებელი-ათონელი (გ. დაახლ. 1030, მონოვატის კუნძული) — ქართველი საეკლესიო მოღვაწე; ათონის ივერთა მონასტრის წინამძღვარი 1019–1029 წლებში; საქართველოს მართლმადიდებელი ეკლესიის წმინდანი. ხსენების დღეა 10 აგვისტო (ძველი სტილით 28 ივლისი).
სქოლიო
კატეგორია:ქართველი წმინდანები კატეგორია:XI საუკუნის ქრისტიანი წმინდანები კატეგორია:ქართველი ბერები
იოსემიტის ჩანჩქერი
იოსემიტი (Yosemite Falls) — ჩანჩქერი ჩრდილოეთ ამერიკაში, კალიფორნიის შტატში, აშშ-ში. მდებარეობს იოსემიტის ეროვნულ პარკში, სიერა-ნევადის ქედზე. შედგება სამი ვარდნილისაგან, რომელთა საერთო სიმაღლეა 739 მეტრი.
რესურსები ინტერნეტში
კატეგორია:აშშ-ის ჩანჩქერები
Lasioglossum huttoni
Lasioglossum huttoni — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1900 წელს.
სქოლიო
huttoni
ვალერიან გაფრინდაშვილი
ვალერიან ივანეს ძე გაფრინდაშვილი (დ. 2 იანვარი, 1889 [ძვ. სტ. 21 დეკემბერი, 1888], ქუთაისი — გ. 31 იანვარი, 1941, თბილისი) — ქართველი პოეტი.
ბიოგრაფია
დაამთავრა ქუთაისის კლასიკური გიმნაზია, 1914 წელს კი - მოსკოვის უნივერსიტეტის იურიდიული ფაკულტეტი. ლექსების წერა სტუდენტობიდან დაიწყო. წერდა რუსულ ენაზე. პირველი ქართული ლექსი 1915 წელს გამოაქვეყნა გაზეთ „მეგობარში“. 1916 წელს იყო „ცისფერყანწელების“ ორდენის ერთ-ერთი დამაარსებელი და ლიდერი. 1918 წლიდან ცხოვრობდა თბილისში, 1919—1924 წლებში რედაქტორობდა ჟურნალ „მეოცნებე ნიამორებს“. წლების მანძილზე თავმჯდომარეობდა საქართველოს მწერალთა კავშირის მთარგმნელობით სექციას და გაზეთ „ზარია ვოსტოკას“ მხატვრული ლიტერატურისა და ხელოვნების განყოფილებას. მის შემოქმედებაში გამოვლინდა ქართული სიმბოლისტური პოეზიის იდეურ-თემატიკური და მხატვრული მოტივები. ლექსების პირველი კრებული „დაისები“ 1919 წელს გამოსცა. ეს იყო ქართული სიმბოლისტური პოეზიის ყველაზე ტიპური ლექსების კრებული. 1920-იანი წლების დამდეგიდან პოეტის შემოქმედებაში დაიწყო „მიწასთან დაბრუნების“ ხანა, მან ახლებურად გაიაზრა პოეტური ხელოვნების პრინციპები. საგულისხმოა გაფრინდაშვილის წერილები შოთა რუსთაველზე, დავით გურამიშვილზე, ნიკოლოზ ბარათაშვილზე. ქართულად თარგმნა ეჟენ პოტიეს, იოჰან ვოლფგანგ გოეთეს, ჰაინრიხ ჰაინეს, ვიქტორ ჰიუგოს, ედგარ ალან პოს, ალექსანდრე პუშკინის, მიხაილ ლერმონტოვის, ალექსანდრე ბლოკის, ვლადიმერ მაიაკოვსკის ნაწარმოებები. რუსულად თარგმნა და 1923 წელს ცალკე წიგნად გამოსცა ნიკოლოზ ბარათაშვილის ლექსები. თბილისში გამოიცა ვალერიან გაფრინდაშვილის კრებულები: „ლექსები“ (1926), „ლექსები“ (1937), „რჩეული“ (1956), ხოლო 1990 — კრებული, სადაც ლექსებთან ერთად შევიდა პოემა, თარგმანები, ესეები, წერილები მწერლის არქივიდან.
დაკრძალულია მწერალთა და საზოგადო მოღვაწეთა დიდუბის პანთეონში. მასთანვე პანთეონში დასაფლავებული არიან:
სქოლიო
კატეგორია:ქართველი პოეტები კატეგორია:დაბადებული 1889 კატეგორია:გარდაცვლილი 1941 კატეგორია:ცისფერყანწელები კატეგორია:დიდუბის პანთეონში დაკრძალულები კატეგორია:ქუთაისში დაბადებულები კატეგორია:ქართველი მთარგმნელები
არსენ I (კათოლიკოსი)
არსენ I, არსენ დიდი (მირიანის ძე; დ. დაახლოებით 820/830 ― გ. 877/887) ― ქართველი საეკლესიო მოღვაწე და მწერალი, საქართველოს მართლმადიდებელი სამოციქულო ეკლესიის წმინდანი. ხსენების დღე ― ახალი სტილით 8 ოქტომბერი (25 სექტემბერი).
ცნობები მისი ბიორგაფიიდან გიორგი მერჩულის „გრიგოლ ხანძთელის ცხოვრებამ“ შემოინახა. არსენ I, სამცხის დიდი ფეოდალი მირიანის ძე, 6 წლისა იყო, როდესაც გრიგოლ ხანძთელის მოწაფეებმა თეოდორემ და ქრისტოფორემ ხანძთის მონასტერში წაიყვანეს. იქ კარგი აღზრდა-განათლება მიიღო. მამამისმა საეკლესიო კრების დაუკითხავად ქართლის კათოლიკოსად დაადგინა. ქართლის ეპისკოპოსებმა მიიმხრეს მამფალი გუარამ დიდი, საეკლესიო კრება მოიწვიეს და „მძლავრობით“ დადგენილი კათოლიკოსის წინააღმდეგ გაილაშქრეს, მაგრამ გრიგოლ ხანძთელს არსენ I-თვის დაუჭერია მხარი და კრებას იგი კათოლიკოსად დაუმტკიცებია.
დოგმატიკური ნაშრომი
არსენ I-ს მიეწერება პოლემიკური თხზულება „განყოფისათჳს ქართლისა და სომხითისა“, რომელიც ეხება ქართველ-სომეხთა სარწმუნოებრივი ურთიერთობასა და განხეთქილების ისტორიას, მიზნად ისახავს „განყოფის“ ისტორიულ-პოლიტიკურ და სარწმუნოებრივ-დოგმატიკურ მიზეზების გარკვევას. ზოგი მკვლევარი ამ თხზულების ავტორად თვლის არსენის სახელით ცნობილ სხვადასხვა მოღვაწეს (VII საუკუნის არსენ კათოლიკოსს, X საუკუნის არსენ II კათოლიკოსს, არსენ იყალთოელს).
ლიტერატურა
კატეგორია:საქართველოს კათოლიკოსები კატეგორია:ქართველი წმინდანები
ყაზახეთის დროშა
აღწერა და სიმბოლიკა
ყაზახეთის დროშა წარმოადგენს სწორკუთხა ცისფერ ველს, რომლის ცენტრშიც გამოსახულია 32 სხივიანი მზე, რომლის ქვეშ კი მოლივლივე არწივი. დროშის მარცხენა ნაპირში გამოსახულია ვერტიკალური ხაზი ეროვნული სიმბოლოებით. მზე, არწივი და ეროვნულსიმბოლოებიანი ვერტიკალური ორნამენტი ოქროსფერია.
რესურსები ინტერნეტში
კატეგორია:ყაზახეთის ეროვნული სიმბოლოები კატეგორია:მსოფლიოს ქვეყნების დროშები
დარიალი (ალმანახი)
„დარიალი“ — ქართული მხატვრულ-ლიტერატურული ალმანახი, გამოვიდა თბილისში 1925 წელს (№ 1 ოქტომბერ-ნოემბერი). „დარიალში“ გაერთიანდნენ საბჭოთა საქართველოში მოღვაწე ახალგაზრდა ლიტერატორები; დაიბეჭდა დ. გაჩეჩილაძის, კ. ლორთქიფანიძის, ნ. ჩაჩავას, ს. ჩიქოვანის, გ. მდივნის, შ. რადიანის და სხვათა ლექსები, მოთხრობები, თარგმანები და ლიტერატურულ-კრიტიკული წერილები. სარედაქციო კოლეგიაში შედიოდნენ ვ. ბახტაძე, კ. კალაძე, ვ. ჟურული, ბ. ჟღენტი, დ. ცაგარელი. გამომცემელი — ჟურნალი „მნათობი“.
ლიტერატურა
კატეგორია:ქართული ალმანახები
სოსუკე უნო
— იაპონელი საზოგადო და პოლიტიკური მოღვაწე, იაპონიის 75-ე პრემიერ-მინისტრი 1989 წლის 3 აგვისტოდან 1989 წლის 10 აგვისტომდე. უნო დაიბადა საგას პრეფექტურაში. უმაღლესი განათლება მიიღო კობეს კომერციის უნივერსიტეტში. მეორე მსოფლიო ომის დროს იგი მსახურობდა იაპონიის ჯარში. ომის დასრულებისა და იაპონიის მარცხის შემდეგ, სოსუკე უნომ პოლიტიკურ კარიერას მიჰყო ხელი. იაპონიის პარლამენტში უნო 1960 წელს აირჩიეს.
უნოს მთავარ ქმედებად პრემიერის პოსტზე ითვლება მოხმარების გადასახადის შემოღება, რამაც განარისხა ამომრჩევლები და გამოიწვია იაპონიის სოციალისტური პარტიის გამარჯვება 1989 წელს ტოკიოს მეტროპოლიის არჩევნებში. უნოს მთავრობამ შემოიღო ეკონომიკური და პოლიტიკური სანქციები ჩინეთის წინააღმდეგ, ტიანანმენის მოვლენების შემდეგ.
იაპონიის პრემიერ-მინისტრის პოსტზე სოსუკე უნო შეცვალა ტოშიკი კაიფუმ.
სქოლიო
კატეგორია:იაპონელი პოლიტიკოსები კატეგორია:იაპონიის პრემიერ-მინისტრები კატეგორია:იაპონიის საგარეო საქმეთა მინისტრები კატეგორია:დაბადებული 1922 კატეგორია:გარდაცვლილი 1998
ვახანი
ვახანი — სოფელი საქართველოში, ხარაგაულის მუნიციპალიტეტში. თემის ცენტრი (სოფლები: ზედუბანი, სერბაისი). მდებარეობს მესხეთის ქედის ჩრდილოეთი განშტოების საბუღრაოს ქედის ჩრდილო–დასავლეთ კალთაზე. მდინარე ვახანისწყლის (ჩხერიმელის მარცხენა შენაკადი) მარჯვენა მხარეს. ზღვის დონიდან 620 მეტრი. ხარაგაულიდან 18 კილომეტრი. სოფელში არის საჯარო სკოლა და ბაღი.
დემოგრაფია
2014 წლის აღწერის მონაცემებით სოფელში ცხოვრობს 381 ადამიანი.
ისტორიული ძეგლები
სოფელში შემორჩენილია ვახანის ციხე და კოშკი, ასევე რამდენიმე წმ. გიორგის სალოცავი. ციხე სტრატეგიული მნიშვნელობის პუნქტი იყო XVIII საუკუნეში. ციხის მიმდებარე ტერიტორიაზე, ელაზნაურში, გაფორმდა ტრაქტატი, რომელიც ცნობილია „ელაზნაურის ტრაქტატის“ სახელით. იგი დაიდო იმერეთის მეფე სოლომონ II-სა და რუსეთის იმპერიის გენერალს პავლე ციციანოვს შორის 1804 წელს.
სქოლიო
კატეგორია:ხარაგაულის მუნიციპალიტეტის სოფლები
Turris integra
Turris integra — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჯერემი კორბინი
ჯერემი ბერნარდ კორბინი (Jeremy Bernard Corbyn; დ. 26 მაისი, 1949) — ბრიტანელი პოლიტიკოსი, ლეიბორისტული პარტიის ლიდერი 2015 წლის 12 სექტემბრიდან. თანამდებობა დაიკავა ედი მილიბენდის გადადგომის შემდეგ, როდესაც 2015 წლის საპარლამენტო არჩევნებში ლეიბორისტები დამარცხდნენ. 2017 წლის ივნისის ვადამდელ საპარლამენტო არჩევნებში ჯერემი კორბინის ლიდერობით ლეიბორისტებმა წინა შედეგი გააუმჯობესეს, თუმცა გამარჯვება მაინც ვერ მოახერხეს. მიუხედავად ამისა ჯერემი კორბინი კვლავ ლეიბორისტული პარტიის ლიდერის პოზიციას იკავებს.
ბაზუანი
ბაზუანი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ბოლის თემი), ხარულის ქედის აღმოსავლეთ კალთის ძირას, მდინარე ყანჩაურის (ქსნის შენაკადი) შესართავის ახლოს, მის მარცხენა მხარეზე. ზღვის დონიდან 900 მ, ახალგორიდან დაშორებულია 4 კმ-ით.
ლიტერატურა
კატეგორია:ბოლის თემის სოფლები
კიროვსკი (ლენინგრადის ოლქი)
კიროვსკი (Кировск) — ქალაქი (1953 წლიდან) რუსეთში, ლენინგრადის ოლქში. კიროვსკის რაიონისა და კიროვსკის საქალაქო დასახლების ადმინისტრაციული ცენტრი. 2010 წლის მონაცემებით კიროვსკის საქალაქო დასახლების მოსახლეობა 26 641 ადამიანს შეადგენდა. საქალაქო დასახლების ფართობი — 84,9 კმ²-ია.
ქალაქი მდებარეობს მდინარე ნევის მარჯვენა სანაპიროზე, ლადოგის ტბის მახლობლად, სანქტ-ოეტერბურგის აღმოსავლეთით 35 კმ-ში.
ქალაქი დაარსდა 1931 წლის 13 ივნისს, როგორც დაბა ნევდუბრსტროი. ქალაქის მშენებლობა დაკავშირებული იყონევის სანაპიროზე, სოფელ დუბროვკასთან, საკონდენსაციო ელექტროსადგურის სამშენებლო სამუშაოებთან. 1953 წლიდან ქალაქის სახელი შეიცვალა და დაერქვა კიროვსკი, სერგეი კიროვის პატივსაცემად, რომლის ინიციატივითაც დაიწყო ამ ელექტროსადგურის მშენებლობა.
სქოლიო
კატეგორია:ლენინგრადის ოლქის ქალაქები
არსენ თბილელი
არსენ თბილელი (გ. 30 ნოემბერი, 1812) — ქართლ-კახეთის სამეფოს საეკლესიო მოღვაწე ბაგრატიონთა გვარისა, ნიქოზის ეპისკოპოსი, შემდეგ უკანასკნელი თბილელი (თბილისის მიტროპოლიტი), აბდულა-ბეგის ძე.
იხსენიება ნაიბაძის გვარითაც, რადგან მამამისი ერთდროს ქართლის ნაიბი (გამგე) იყო. ახალგაზრდა დაქვრივდა და ბერად აღიკვეცა. მისი ძმის დავითისა და უახლოესი ნათესავის პაატა ბატონიშვილის შეთქმულებაში მონაწილეობის გამო იძულებული გახდა იმერეთში გადახვეწილიყო. დიდხანს მოღვაწეობდა კაცხის მონასტერში, შემდეგ ნიქოზის ეპისკოპოსად დანიშნეს. კრწანისის ბრძოლის (1795) შემდეგ ერეკლე II-ის უკმაყოფილების მიუხედავად, ანტონ II-ის წარდგინებით თბილელად დაადგინეს. 1810 რუსეთის მმართველობასთან კონფლიქტის გამო გადააყენეს ეპისკოპოსობიდან.
ლიტერატურა
კატეგორია:თბილელი მღვდელთმთავრები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 30 ნოემბერი კატეგორია:გარდაცვლილი 1812
ახალკვირა
ახალკვირა, ახალკვირაობა (სვანეთში ეწოდებოდა "უფლიშ", სამეგრელოში "დიდი თანაფა"), სინკრეტული ხასიათის რელიგიური დღეობა. იმართებოდა აღდგომის სწორს.
ლიტერატურა
კატეგორია:საქართველოს დღესასწაულები
სიმშვიდის ზღვა
thumb|right|250px|სიმშვიდის ზღვა სიმშვიდის ზღვა (Mare Tranquillitatis) —ე. წ. მთვარის ზღვა მის ხილულ მხარეს, სიმშვიდის აუზში. ობიექტის სელენოგრაფიული კოორდინატები — 8.08333°N, 31.06667°W. მისი დიამეტრი 873 კილომეტრს შეადგენს.
კვლევები
thumb|right|250px|სიმშვიდის ზღვისა და მისი ახლომდებარე მიდამოების რუკა, კოსმოსური აპარატების [[აპოლო-11-ის, აპოლო-16-ის, აპოლო-17-ისა და სერვეირ-5-ის დაჯდომის ადგილების მითითებით.]] პირველად 1965 წლის 20 თებერვალს მიაღწია მიღწეული აპარატმა რეინჯერ-8-მ, მაშ შემდეგ, რაც მან მთვარის ზედაპირის ფოტოგადაღებები დაამთავრა.
1969 წლის 20 ივლისს, ექსპედიცია აპოლო-11-ის მსვლელობისას, პილოტირებულმა აპარატმა ბორტზე მყოფ NASA-ს ორ ასტრონავტთან ერთად, სიმშვიდის ბაზაზე რბილი დაშვება განახორციელა.
მინერალ ტრანკვილიტიტს სახელი სწორედ სიმშვიდის ზღვის პატივსაცემად ეწოდა.
სქოლიო
კატეგორია:მთვარის ზღვები
ალამინოსი (ლაგუნა)
ალამინოსი (ოფიციალურად ალამინოსის მუნიციპალიტეტი; Bayan ng Alaminos) ― მესამე კლასის მუნიციპალიტეტი ლაგუნის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 51 619 ადამიანს შეადგენს. მოიცავს 15 ბარანგაის.
სქოლიო
კატეგორია:ლაგუნის მუნიციპალიტეტები
ელექტრული აკუმულატორი
ელექტრული აკუმულატორი — დენის ქიმიური მრავალჯერადი გამოყენების წყარო, რომელსაც აქვს უნარი დააგროვოს ელექტრული ენერგია (გადააქციოს ქიმიურად) და საჭიროებისას გასცეს იგი გარე წრედში. გამოიყენება სხვადასხვა ელექტრული მოწყობილობებში როგორც ავტონომიური კვების წყარო.
ელექტრული აკუმულატორის შესაქმნელად პირველი ცდები ჩაატარეს ვ. პეტროვმა და ი. რიტერმა XIX საუკუნის დასაწყისში. ელექტრული აკუმულატორის თვისებათა შესწავლასა და მისი ახალი კონსტრუქციების შექმნაში დიდი წვლილი მიუძღვით მეცნიერებს ე. ლენცს, უ. გროვს, გ. პლანტეს, დ. ლაჩინოვს, ე. ტვერიტინოვს, პ. იაბლოჩკოვს და სხვებს.
ელექტრული აკუმულატორი წარმოადგენს საიზოლაციო მასალისაგან (ებონიტი, პლასტმასა, მინა) დამზადებულ ჭურჭელს, რომელშიც ჩასხმულია ელექტროლიტი (მჟავა, ტუტე) და ჩადებულია ელექტროდები. გარე წრედთან ელექტროდების შერთვით აკუმულატორში დენი გაივლის და იგი განიმუხტება, ამავე დროს ქიმიური ენერგია გარდაიქმნება ელექტრულ ენერგიად. განმუხტული ელექტრული აკუმულატორი, რომ დაიმუხტოს და ელექტრული ენერგია, რომ ქიმიურ ენერგიად გარდაიქმნეს, მასში მუდმივი დენი უნდა გავატაროთ. განასხვავებენ ტყვიის (მჟავური), კადმიუმ-ნიკლის, რკინა-ნიკლის, ვერცხლ-ნიკლის, ვერცხლ-კადმიუმის (ტუტე) აკუმულატორებს.
ელექტრული აკუმულატორის მახასიათებლებია:
ახალი ცხოვრება
იოსებ სტალინი, მიხა ცხაკაია, ფილიპე მახარაძე, მალაქია ტოროშელიძე, მიხეილ დავითაშვილი, გიორგი თელია, მიხეილ ბოჭორიძე
გაზეთს თავისი წვლილი შეჰქონდა ბოლშევიკური პარტიის იდეოლოგიური, ორგანიზაციული, ტაქტიკური და თერიული საფუძვლების მომზადებისა და დაცვის ისტორიის საქმეში. გამოქვეყნებული მასალა მოიცავდა არა მარტო საქართველოს და ამიერკავკასიის, არამედ მთელი რუსეთის პროლეტარიატის ინტერებსაც.
ლიტერატურა
კატეგორია:საქართველოს გაზეთები კატეგორია:ქართულენოვანი გაზეთები
ლუსი არნაზი
ლუსი დეზირი არნაზი (Lucie Arnaz დაიბადა 17 ივლისი, 1951. ლოს-ანჯელესი, კალიფორნია, აშშ) - ამერიკელი მსახიობი, მომღერალი და პროდიუსერი.
ტელევიზია
ლუსი არნაზს დედის სატელევიზიო სერიალში "ლუსის შოუ" ჰქონდა დებიუტი 1968-1974 წლებში. მან ითამაშა კიმ კარტერი, ეპოქალური ლუსის ქალიშვილი, ლუსის კი ასრულებდა არნაზის დედა რეალურ ცხოვრებაში, ლუსილ ბოლი.
არნაზს ასევე ჰქონდა მოკლევადიანი სერიალი, The Lucie Arnaz Show, CBS- ის ეთერში 1985 წელს. The New York Times- ის რეფერენტმა გადაცემა აღწერა როგორც "ყოველთვის მადლიერი მის არნაზი, როგორც ფსიქოლოგი, რომელიც არა მხოლოდ წერს რჩევის ლისტს, არამედ ასევე იღებს ზარს მსმენელთაგან საკუთარი რადიოპროგრამით. ”
კიდევ ერთი სახელოვანი სერიალი, ეს გვიან ღამის სტილის თოქ-შოუ, ეთერში გავიდა ერთი სეზონი 1995 წლიდან 1996 წლამდე. წარუმატებელი აღმოჩნდა, მაგრამ როზი ო'დონელის შოუ იმავე ფორმატით შედგა ერთი წლის შემდეგ, ბევრად უფრო დიდი წარმატების მისაღწევად, რაც არნაზს მოუწოდებდა აგენტი აეყვანა, რომელიც არ აიყვანა.
მან მოიგო ემის პრემია 1993 წელს მისი დოკუმენტური ფილმისთვის მისი მშობლების შესახებ, Lucy and Desi: A Home Movie.
თეატრი
არნაზს ხანგრძლივი კარიერა ჰქონდა მუსიკალურ თეატრში. 1978 წლის ივნისში მან ითამაშა მთავარი როლი Annie Get Your Gun Jones Beach Theatre- ში, ლონგ აილენდში, ნიუ-იორკი. [21] ეს იყო პირველი წარმოება ჯონსის ბიჩის თეატრში დიდი ხნის პროდიუსერის გაი ლომბარდოს გარდაცვალების შემდეგ. [22] 1981 წელს მან ითამაშა მთავარი როლი რიტას აღზრდაში Cape Playhouse– ში, დენისში, მასაჩუსეტსის შტატში.
მისი დებიუტი შედგა ბროდვეის თეატრში 1979 წლის თებერვალში მიუზიკლში, They're Playing Our Song.არნაზმა მოიგო თეატრის მსოფლიო პრემია [26] [27] და ლოს ანჯელესის დრამატული კრიტიკოსების წრის პრემია მიუზიკლის საუკეთესო მსახიობი ქალისთვის, სონია ვალსკის როლისთვის. 1986 წელს მან მოიგო სარა სიდონსის პრემია ტომი ტიუნთან ერთად ტურნესთვის მიუზიკლის საერთაშორისო კომპანია My One and Only- ში.
2010 წელს არნაზმა შეასრულა (რაულ ესპარზასა და ვალერი პეტიფორდთან ერთად) A Celebration of the Music of Desi Arnaz and his Orchestra. მაიამის, ფლორიდის სპექტაკლი ჩატარდა 2010 წლის ივლისში.
2014 წელს მან ითამაშა Pippin-ში, სადაც ასრულებდა ბერტას როლს - პერსონაჟის ბებიას. იგი გამოჩნდა ბროდვეიზე პიპინში, 2014 წლის 9 ოქტომბრიდან 2014 წლის 9 ნოემბრამდე.
პირადი ცხოვრება
არნაზი ორჯერ არის გათხოვილი, განქორწინებულ მსახიობ ფილიპ ვანდერვერტ მენეგაუსთან (1971 წლის 17 ივლისი - 1976 წლის აპრილი) და მსახიობსა და მწერალთან, ლორენს ლუკინბილთან (1980 წლის 22 ივნისი - დღემდე). ლუკინბილი და არნაზი ცხოვრობენ პალმ სპრინგსში, კალიფორნია. [55]
არნაზს ლუკინბილთან ერთად ჰყავს სამი შვილი: სიმონ, ჯოზეფ და კატრინ ლუკინბილები. ლუკინბილს წინა ქორწინებიდან ორი ვაჟი ჰყავს: ნიკოლოზი და ბენჯამინ ლუკინბილი.
ნესტჰორნი
ნესტჰორნი (Nesthorn) — მთა ბერნის ალპებში, შვეიცარიაში, ვალეს კანტონში, ბრიგის მუნიციპალიტეტის ჩრდილოეთით. მდებარეობს ობერალეჩისა და გრედეტშტალის მყინვარებს შორის.
მთა პირველად 1865 წელს დალაშქრეს.
რესურსები ინტერნეტში
კატეგორია:ალპები კატეგორია:შვეიცარიის მთები
ქუთაისის სააპელაციო სასამართლო
ქუთაისის სააპელაციო სასამართლო — მეორე ინსტანციის სასამართლო საქართველოს საერთო სასამართლოების სისტემაში, რომელიც საპროცესო კანონით დადგენილი წესით განიხილავს სააპელაციო საჩივრებს დასავლეთ საქართველოში მოქმედი რაიონული (საქალაქო) სასამართლოების გადაწყვეტილებებზე.
შენობა
ქუთაისის სააპელაციო სასამართლოს შენობა ქალაქის ცენტრალური ბულვარიდან ჩრდილო-აღმოსავლეთით მდებარეობს. იგი იმთავითვე სასამართლოსთვის იყო გათვალისწინებული. ქვის სამსართულიანი კაპიტალური შენობა აიგო 1898-1900 წლებში არქიტექტორ ალექსანდრე შიმკევიჩის პროექტით. იგი ქალაქის მატერიალური კულტურის მნიშვნელოვან ძეგლს წარმოადგენს. შენობა თეთრი ეკლარის ქვით არის მოპირკეთებული და ადმინისტრაციული ნაგებობისათვის დამახასიათებელი მონუმენტურობით და აკადემიურობით გამოირჩევა.
ინფორმაცია შენობის ისტორიის შესახებ მოცემულია ცნობილი მოგზაურის, დიუბუა დე მონპერეს მიერ 1833 წელს შედგენილ ქუთაისის გეგმაზე. მე-19 საუკუნის 30-იან წლებში შენობაში იმერეთის მმართველობა იყო განთავსებული. იმ პერიოდიდან მოყოლებული შენობამ რამდენიმეჯერ შეიცვალა სახელი და ფუნქციური დატვირთვა. ამ ადგილას საგუბერნიო სასამართლოს სახელმწიფო სასახლის აშენებაზე დისკუსია კი მე-19 საუკუნის 90-იანი წლებიდან დაიწყო. საბოლოოდ, ქალაქის საბჭოსა და გამგეობის დადგენილების თანახმად, ეს ტერიტორია სასამართლო უწყებას 20 ათას მანეთად გადაეცა. ღირებულების ერთი ნაწილი სასამართლო უწყებამ, მეორე კი — ამ საკითხით დაინტერესებულმა ქუთაისის მოქალაქეებმა გადაიხადეს.
1921 წელს, საქართველოში ბოლშევიკური რეჟიმის დამყარების შემდეგ, სასამართლო ხელისუფლებამ შენობა დაკარგა. მასში სხვადასხვა დროს განთავსებული იყო პედაგოგიური ინსტიტუტის საერთო საცხოვრებელი და ქარხანა, ზუსტ ხელსაწყოთა საკონსტრუქტორო ბიურო და ქუთაისის სახელმწიფო ისტორიულ-ეთნოგრაფიული მუზეუმის საფონდო განყოფილება, რამაც სასამართლოს შენობას პირვანდელი იერსახე დაუკარგა.
1995 წელს სასამართლო ხელისუფლებამ შენობა კვლავ დაიბრუნა. შენობას მსოფლიო ბანკის დაფინანსებით მნიშვნელოვანი სარემონტო-სარეკონსტრუქციო სამუშაოები ჩატარდა და იქ 1999 წლიდან ქუთაისის საოლქო სასამართლო განთავსდა. 2005 წელს, როდესაც სასამართლო სისტემის რეფორმის ფარგლებში საოლქო სასამართლოები ლიკვიდირებულ იქნა, შენობაში სააპელაციო სასამართლო განთავსდა.
ამჟამად, ქუთაისის სააპელაციო სასამართლოს პირველ სართულზე მდებარეობს მოქალაქეთა მისაღები. აქვეა განთავსებული საინფორმაციო კუთხე, სადაც მოქალაქეებს შეუძლიათ გაეცნონ მიმდინარე პროცესების შესახებ გამოქვეყნებულ ცნობებს, სააპელაციო საჩივრის ფორმის ნიმუშებს და მიიღონ საინფორმაციო ბუკლეტები.
სასამართლოს შენობის მეორე და მესამე სართულებზე მოთავსებულია სააპელაციო სასამართლოს თანამშრომელთა სამუშაო კაბინეტები და სასამართლო სხდომის დარბაზები.
სტრუქტურა
ქუთაისის სააპელაციო სასამართლოში მოქმედებს სამოქალაქო საქმეთა პალატა, ადმინისტრაციულ საქმეთა პალატა, სისხლის სამართლის საქმეთა პალატა და საგამოძიებო კოლეგია. პალატა წარმოადგენს სააპელაციო ინსტანციის სასამართლოს, რომელიც სამი მოსამართლის შემადგენლობით განიხილავს სააპელაციო საჩივრებს, კერძო საჩივრებსა და საჩივრებს დასავლეთ საქართველოში მდებარე რაიონული (საქალაქო) სასამართლოების გადაწყვეტილებებზე (განაჩენებზე, განჩინებებზე).
სქოლიო
კატეგორია:საქართველოს სააპელაციო სასამართლოები
შიოდო
შიოდო (書道) — იაპონური კალიგრაფიის ხელოვნება, მხატვრული ნაწერი. "შიო" კალიგრაფიას ნიშნავს, ხოლო "დო" - გზას. ასევე შიოდო შეიძლება ჩაითვალოს გზად, რომელსაც მიჰყავს მიმდევარი სიცოცხლის აზრის გაგებამდე და სამარადისო ჭეშმარიტებამდე, ისევე როგორც მეომართა გზას - ბუშიდოს, საბრძოლოს გზას ბუდოს, ჩაის ხელოვნებას - სადოსა და სხვ.
შიოდო იაპონური სახვითი ხელოვნების ყველაზე პოპულარული მიმართულებაა. კალიგრაფიულ ნამუშევრებს დიდად აფასებენ, ვინაიდან ისინი გამოხატავენ სულიერ სიღრმესა და მშვენიერებას კანჯის, ანუ იეროგლიფების, ან კანას, ანუ იაპონური ასოების მეშვეობით, რომლებიც დაწერილია ფუნჯუთ და მელნით თხელ ქაღალდზე შიოდოში გამოხატვის სილამაზე (ხაზების მიმართულება, სტრუქტურა, მელნის ფერი, არანშჯირება და სხვ.) და შინაარსი (სტილი, მნიშვნელობა) ძალზე მნიშვნელოვანია, ვინაიდან ნაწერი შემოქმედის ხასიათს ასახავენ.